b'\n_START_ARTICLE_\nAuk\xc5\xa1toji partin\xc4\x97 mokykla\n_START_PARAGRAPH_\nAuk\xc5\xa1toji partin\xc4\x97 mokykla \xe2\x80\x93 SSRS auk\xc5\xa1tojo mokslo \xc4\xafstaiga 1946-1991 m., ruo\xc5\xa1usi vadovaujan\xc4\x8dius politinius SSRS darbuotojus bei oficiali\xc5\xb3 SSRS visuomen\xc4\x97s informavimo priemoni\xc5\xb3 vadovus.\n_START_SECTION_\nStrukt\xc5\xabra\n_START_PARAGRAPH_\nAuk\xc5\xa1tosios partin\xc4\x97s mokyklos buvo akivaizdin\xc4\x97s ir neakivaizdin\xc4\x97s. Jos buvo kuriamos stambiausiuose SSRS administraciniuose vienetuose - respublikose, srityse ir kra\xc5\xa1tuose, ir buvo pavald\xc5\xbeios auk\xc5\xa1\xc4\x8diausiam atitinkamo administracinio vieneto komunist\xc5\xb3 partijos organui - respublikiniam centro komitetui, srities obkomui ar kra\xc5\xa1to kraikomui. Vis\xc5\xb3 auk\xc5\xa1t\xc5\xb3j\xc5\xb3 partini\xc5\xb3 mokykl\xc5\xb3 mokymo programas sudarin\xc4\x97jo ir j\xc5\xb3 vykdym\xc4\x85 kontroliavo SSKP CK Auk\xc5\xa1toji partin\xc4\x97 mokykla Maskvoje bei SSKP CK Neakivaizdin\xc4\x97 auk\xc5\xa1toji partin\xc4\x97 mokykla._NEWLINE_Studijuoti auk\xc5\xa1tosiose partin\xc4\x97se mokyklose buvo priimami tik asmenys su auk\xc5\xa1tuoju i\xc5\xa1silavinimu, ne vyresni kaip 40 met\xc5\xb3, ne ma\xc5\xbeiau penkeri\xc5\xb3 met\xc5\xb3 esantys SSKP nariais ir tik su centro komiteto, obkomo ar kraikomo rekomendacija. Taip pat b\xc5\xabdavo reikalaujama, kad priimami asmenys jau tur\xc4\x97t\xc5\xb3 darbo komunist\xc5\xb3 partijoje, komjaunime ar \xc5\xbeiniasklaidoje patirt\xc4\xaf arba b\xc5\xabt\xc5\xb3 pasirei\xc5\xa1k\xc4\x99 kaip geri komunist\xc5\xb3 partijos ir soviet\xc5\xb3 vald\xc5\xbeios organ\xc5\xb3 darbo organizatoriai._NEWLINE_Pavyzd\xc5\xbeiui, Lietuvos TSR veikusi Vilniaus auk\xc5\xa1toji partin\xc4\x97 mokykla buvo \xc4\xafkurta 1945 m.; ji veik\xc4\x97 iki 1990 m.'